# Eiropas Savienības C 84A/2016

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 84A |
| | |
| Izdevums latviešu valodā | Informācija un paziņojumi | 59. sējums2016. gada 4. marts |

ISSN 1977-0952

Eiropas Savienības

Oficiālais Vēstnesis

C 84A

Izdevums latviešu valodā

Informācija un paziņojumi

59. sējums2016. gada 4. marts

---

| Paziņojums Nr. | Saturs | Lappuse |
| --- | --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Komisija |
| 2016/C 084A/01 | Ekonomikas un finanšu lietu ĢD — Paziņojums par ģenerāldirektora vietnieka amata vakanci (AD 15) Briselē — (Civildienesta noteikumu 29. panta 2. punkts) — COM/2016/10364 | 1 |

Paziņojums Nr.

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Komisija

2016/C 084A/01

Ekonomikas un finanšu lietu ĢD — Paziņojums par ģenerāldirektora vietnieka amata vakanci (AD 15) Briselē — (Civildienesta noteikumu 29. panta 2. punkts) — COM/2016/10364

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Komisija

| 4.3.2016 | LV | Eiropas Savienības Oficiālais Vēstnesis | CA 84/1 |
| --- | --- | --- | --- |

4.3.2016

LV

Eiropas Savienības Oficiālais Vēstnesis

CA 84/1

---

Ekonomikas un finanšu lietu ĢD

Paziņojums par ģenerāldirektora vietnieka amata vakanci (AD 15) Briselē

(Civildienesta noteikumu 29. panta 2. punkts)

COM/2016/10364

(2016/C 084 A/01)

Par mums

Ekonomikas un finanšu lietu ģenerāldirektorāta (ECFIN ĢD) uzdevums ir veicināt pilsoņu ekonomiskās labklājības uzlabošanu Eiropas Savienībā (ES) un ārpus tās, veicinot konkurētspējīgu, nodarbinātības ziņā bagātīgu ekonomiku. Tālab ģenerāldirektorāts sekmē tādas politikas izstrādi, kas būtu vērsta uz viedu, ilgtspējīgu un iekļaujošu ekonomisko izaugsmi, vienlaikus saglabājot makroekonomikas un finanšu stabilitāti, īstenojot nepieciešamās strukturālās reformas, panākot un uzturot stabilas publiskās finanses un atbilstīgu kompleksu politiku un veicinot ieguldījumus ražošanā un cilvēkkapitālā. Procesi, kuru mērķis ir dziļāka un taisnīgāka Ekonomikas un monetārā savienība (EMS) un EMS struktūras izveides pabeigšana, ir būtiski šajos centienos.

Komisija 2016. gada 13. janvārī pieņēma jaunu ECFIN ĢD struktūrshēmu, kas stājās spēkā 2016. gada 1. martā. Šajā paziņojumā par vakanci ir ņemtas vērā izmaiņas, kas ir spēkā pēc šā datuma.

Piedāvātais amats

Ģenerāldirektora vietnieks koordinēs darbu saistībā ar i) budžeta un makroekonomikas uzraudzību vairākās dalībvalstīs; ii) makroekonomikas nelīdzsvarotības analīzi un pārraudzību; iii) strukturālajām reformām dalībvalstīs un ES līmeņa politiku nolūkā panākt ilgtspējīgu izaugsmi un augstu makroekonomikas stabilitāti; iv) finanšu jautājumiem, tostarp aizņēmumu un aizdevumu darījumiem; un v) koordinēšanu ar Eiropas Investīciju bankas (EIB) grupu, Eiropas Rekonstrukcijas un attīstības banku (ERAB) un starptautiskajām finanšu iestādēm.

Ģenerāldirektora vietnieks būs tieši atbildīgs par B direktorātu “Investīcijas, izaugsme un strukturālās reformas”, E direktorātu “Dalībvalstu ekonomika III”, un L direktorātu “Finanses un finanšu darbības”, kuri ir atbildīgi par šiem jautājumiem. Saskaņā ar pastiprināto ECFIN ĢD struktūras matricu, kas stāsies spēkā 2016. gada 1. martā, lai izveidotu integrētāku pieeju nolūkā uzraudzīt gan budžeta, gan strukturālo politiku saistībā ar Eiropas pusgadu, par horizontālo direktorātu B (“Investīcijas, izaugsme un strukturālās reformas”) un C (“Fiskālā politika un politikas kopums”) ziņošanu būs atbildīgi abi ECFIN ĢD ģenerāldirektora vietnieki. Abiem ģenerāldirektoru vietniekiem būs liela nozīme, lai veicinātu un koordinētu darbu starp direktorātiem.

Ģenerāldirektora vietnieks palīdz ģenerāldirektoram vadīt un koordinēt ECFIN ģenerāldirektorātu, jo īpaši vadot un uzraugot to dienestu darbību, kuri ir tieši pakļauti ģenerāldirektoram. Viņš/viņa palīdz definēt un īstenot ECFIN ĢD vispārējās politikas stratēģiju. Viņš/viņa pārstāv ECFIN ĢD augsta līmeņa sanāksmēs un pēc vajadzības aizstāj ģenerāldirektoru, tostarp arī starptautiskos forumos.

Ģenerāldirektora vietnieks koordinē ģenerāldirektorāta horizontālās darbības un aktīvi piedalās tajās, ja iesaistīti vairāki direktorāti.

Mēs meklējam

Veiksmīgajam(-ai) kandidātam(-ei) jābūt izcilam un dinamiskam speciālistam, kam piemīt šādas īpašības:

| — | ļoti labas zināšanas un pieredze ekonomikas jomā, |
| --- | --- |

—

ļoti labas zināšanas un pieredze ekonomikas jomā,

| — | laba izpratne par galvenajām politikas jomām, kas jāpārvalda direktorātiem tiešā ģenerāldirektora vietnieka pārraudzībā, |
| --- | --- |

—

laba izpratne par galvenajām politikas jomām, kas jāpārvalda direktorātiem tiešā ģenerāldirektora vietnieka pārraudzībā,

| — | teicamas vadības un pārvaldības prasmes un ievērojama pieredze lielu darba grupu uzraudzībā un koordinēšanā; ļoti labas spējas noteikt prioritātes un pieņemt lēmumus, |
| --- | --- |

—

teicamas vadības un pārvaldības prasmes un ievērojama pieredze lielu darba grupu uzraudzībā un koordinēšanā; ļoti labas spējas noteikt prioritātes un pieņemt lēmumus,

| — | spēcīgas pārstāvības un sarunu risināšanas prasmes, spēja efektīvi un iedarbīgi pārstāvēt Eiropas Komisiju augstākajos līmeņos Komisijā, darbā ar citām ES un starptautiskajām institūcijām un ar dalībvalstīm un citām ieinteresētajām personām, |
| --- | --- |

—

spēcīgas pārstāvības un sarunu risināšanas prasmes, spēja efektīvi un iedarbīgi pārstāvēt Eiropas Komisiju augstākajos līmeņos Komisijā, darbā ar citām ES un starptautiskajām institūcijām un ar dalībvalstīm un citām ieinteresētajām personām,

| — | labas zināšanas par Eiropas Komisijas administratīvajām procedūrām, |
| --- | --- |

—

labas zināšanas par Eiropas Komisijas administratīvajām procedūrām,

| — | ļoti labas politiskās spriešanas un konceptuālās spējas un spējas izstrādāt un īstenot jaunus vispārējus stratēģiskos plānus un idejas. |
| --- | --- |

—

ļoti labas politiskās spriešanas un konceptuālās spējas un spējas izstrādāt un īstenot jaunus vispārējus stratēģiskos plānus un idejas.

Atbilstības kritēriji

Kandidātus atlases posmam izvēlēsies pēc turpmāk minētajiem formālajiem kritērijiem, kam jābūt izpildītiem līdz pieteikšanās termiņam.

Pilsonība:
  kandidātam jābūt Eiropas Savienības dalībvalsts pilsonim.

Akadēmiskais grāds vai diploms:
  kandidātam jābūt:

| i) | izglītības līmenim, kas atbilst pabeigtai augstākajai izglītībai, ko apliecina diploms, ja parastais augstākās izglītības ilgums ir četri gadi vai vairāk; |
| --- | --- |

i)

izglītības līmenim, kas atbilst pabeigtai augstākajai izglītībai, ko apliecina diploms, ja parastais augstākās izglītības ilgums ir četri gadi vai vairāk;

| ii) | vai izglītības līmenim, kas atbilst pabeigtai augstākajai izglītībai, ko apliecina diploms, un atbilstošai vismaz vienu gadu ilgai darba pieredzei, ja parastais augstākās izglītības ilgums ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas pieprasīta turpmāk). |
| --- | --- |

ii)

vai izglītības līmenim, kas atbilst pabeigtai augstākajai izglītībai, ko apliecina diploms, un atbilstošai vismaz vienu gadu ilgai darba pieredzei, ja parastais augstākās izglītības ilgums ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas pieprasīta turpmāk).

Darba pieredze:
  kandidātam jābūt vismaz 15 gadus ilgai pēcdiploma darba pieredzei līmenī, kas atbilst iepriekšminētajai kvalifikācijai.

Pieredze vadītāja amatā:
  jābūt vismaz piecus gadus ilgai darba pieredzei augsta līmeņa vadošā amatā (1) ar šo vakanci tieši saistītā jomā.

Valodas:
  ļoti labas Eiropas Savienības vienas oficiālās valodas (2) zināšanas un pietiekamas Eiropas Savienības otras oficiālās valodas zināšanas. Intervijas(-u) laikā atlases komisija pārbaudīs, vai kandidāti izpilda prasību par ES citas oficiālās valodas zināšanām pietiekamā līmenī. Daļa no intervijas var notikt šajā citā valodā.

Vecuma ierobežojums:
  kandidāts nedrīkst būt sasniedzis parasto pensijas vecumu, kas Eiropas Savienības ierēdņiem ir noteikts kā tā mēneša pēdējā diena, kurā ierēdnis sasniedz 66 gadu vecumu (skatīt Civildienesta noteikumu 52. panta a) punktu) (3).

Izvēlētajam kandidātam jābūt derīgai drošības pielaides apliecībai (TOP SECRET) vai jābūt iespējai tādu iegūt no viņa/viņas valsts drošības iestādes.

Personāla drošības pielaides apliecību izsniedz ar administratīvu lēmumu pēc tam, kad pabeigta drošības pārbaude, ko veic personas valsts kompetentā drošības iestāde saskaņā ar piemērojamajiem valsts drošības normatīvajiem aktiem, un ar to apliecina, ka personai var sniegt pieeju klasificētai informācijai līdz konkrētam līmenim. Lūdzam ņemt vērā, ka nepieciešamo procedūru drošības pielaides iegūšanai var uzsākt tikai pēc darba devēja, nevis kandidāta iniciatīvas.

Izraudzītais kandidāts tiks iecelts amatā tikai tad, ja būs iegūta derīga drošības pielaides apliecība.

Neatkarība un interešu konflikta neesības deklarācija

Pirms pienākumu uzņemšanās kandidātiem jāapliecina, ka viņi darbosies neatkarīgi sabiedrības labā un ka viņiem nav interešu, kuras varētu uzskatīt par tādām, kas ietekmē viņu neatkarību.

Iecelšana amatā un nodarbināšanas kārtība

Ģenerāldirektora vietnieku izraudzīsies un iecels amatā Eiropas Komisija saskaņā ar Komisijas atlases un darbā pieņemšanas procedūru (skatīt arī pārskatu par politiku attiecībā uz augstākā līmeņa ierēdņiem) (4). Šīs atlases procedūras gaitā kandidāti, kurus Komisijas Padomdevēja komiteja darbā iecelšanas jautājumos uzaicinājusi uz pārrunām, pirms tam piedalīsies pārbaudījumos vērtēšanas centrā, kuru vada neatkarīgi personāla atlases konsultanti.

Funkcionālu apsvērumu dēļ un tādēļ, lai kandidātu un iestādes interesēs atlases procedūru pabeigtu pēc iespējas ātri, atlases procedūra notiks tikai angļu un/vai franču valodā (5).

Atalgojums un nodarbināšanas kārtība ir noteikti Civildienesta noteikumos Eiropas Savienības AD 15 pakāpes ierēdņiem. Kandidātiem jāņem vērā Civildienesta noteikumos ietvertā prasība, ka visiem jaunajiem darbiniekiem ir sekmīgi jāiztur deviņu mēnešu pārbaudes laiks.

Ģenerāldirektora vietnieka darba vieta ir Briselē.

Iespēju vienlīdzība

Eiropas Savienība piemēro iespēju vienlīdzības politiku. Ņemot vērā to, ka sievietes tiek maz pārstāvētas vadības amatos, Komisija labprāt saņemtu pieteikumus jo īpaši no sievietēm.

Pieteikšanās kārtība

Pirms iesniegt pieteikumu, rūpīgi apsveriet, vai atbilstat visiem noteiktajiem kritērijiem (skatīt nodaļu “Atbilstības kritēriji”), jo īpaši attiecībā uz prasītajiem augstākās izglītības diplomu veidiem un nepieciešamo darba pieredzi, kā arī valodu zināšanām. Ja tiek konstatēta neatbilstība kādam no norādītajiem kritērijiem, kandidāta pieteikums automātiski tiek izslēgts no atlases procedūras.

Ja vēlaties pieteikties, jāreģistrējas internetā tīmekļa vietnē

https://ec.europa.eu/dgs/human-resources/seniormanagementvacancies/

un jāseko tur atrodamajiem norādījumiem par attiecīgajiem procedūras posmiem.

Jums ir jābūt derīgai e-pasta adresei. Tā tiks izmantota reģistrācijas identificēšanai, kā arī lai sazinātos ar jums atlases procedūras dažādajos posmos. Tāpēc lūdzam informēt Eiropas Komisiju, ja maināt e-pasta adresi.

Lai iesniegtu pieteikumu, jāveic CV augšupielāde PDF formātā un tiešsaistē jāaizpilda motivācijas vēstule (ne vairāk kā 8 000 rakstzīmju). Funkcionālu apsvērumu dēļ un tādēļ, lai kandidātu un iestādes interesēs atlases procedūru pabeigtu pēc iespējas ātri, CV un motivācijas vēstulei jābūt rakstītai angļu, franču vai vācu valodā.

Kad reģistrēšanās tiešsaistē ir pabeigta, jūs saņemsiet e-pastu ar apstiprinājumu, ka jūsu pieteikums ir reģistrēts. E-pastā ir norādīts reģistrācijas numurs, kas būs jūsu atsauces numurs visos jautājumos saistībā ar šo pieteikumu. Ja nesaņemat e-pastu ar apstiprinājumu, jūsu pieteikums nav reģistrēts!

Lūdzam ņemt vērā, ka tiešsaistē nav iespējams sekot līdzi jūsu pieteikuma virzībai. Lai ziņotu par pieteikuma statusu, Eiropas Komisija ar jums sazināsies tieši.

Ja invaliditātes dēļ nevarat reģistrēties tiešsaistē, jūs varat nosūtīt savu pieteikumu (CV un motivācijas vēstuli) papīra formātā ierakstītā pasta sūtījumā uz šādu adresi: European Commission, Directorate-General for Human Resources and Security, Unit for Executive Staff and CCA Secretariat, SC11 8/59, 1049 Brussels, BELGIUM, skaidri norādot atsauci: Vacancy for a Deputy Director General in DG ECFIN (COM/2016/10364) ar pasta zīmoga datumu ne vēlāk kā reģistrācijas beigu datums. Turpmākā sarakste starp jums un Komisiju notiks vēstuļu veidā. Šajā gadījumā, nosūtot pieteikumu, jums jāpievieno invaliditātes apliecība, ko izsniegusi kompetentā iestāde. Uz atsevišķas lapas norādiet visus īpašos pielāgojumus, kas, pēc jūsu domām, ir vajadzīgi, lai jums būtu vieglāk piedalīties atlases procedūrā.

Ja nepieciešama papildu informācija vai rodas tehniskas problēmas, lūdzam sūtīt e-vēstuli uz šādu adresi: HR-MANAGEMENT-ONLINE@ec.europa.eu

Reģistrācijas beigu datums

Reģistrēšanās termiņš ir 2016. gada 6. aprīlis līdz pulksten 12.00 dienā pēc Briseles laika, pēc kura reģistrācija tiešsaistē vairs nebūs iespējama.

Jūs esat atbildīgs par savlaicīgu reģistrēšanos tiešsaistē. Iesakām neatlikt pieteikšanos uz pēdējām pieteikuma iesniegšanas dienām, jo interneta pārslodze vai problēmas ar interneta pieslēgumu var pārtraukt reģistrāciju tiešsaistē, pirms to pabeidzat, un jums nāksies visas darbības atkārtot. Kad reģistrēšanās termiņš būs beidzies, jūs vairs nevarēsiet ievadīt pieteikumā informāciju. Novēlota reģistrācija netiks pieņemta.

Svarīga informācija kandidātiem

Kandidātiem tiek atgādināts, ka atlases komisiju darbs ir konfidenciāls. Kandidāti nedrīkst tieši vai netieši sazināties ar šo komisiju locekļiem vai lūgt citai personai to darīt viņu vārdā.

Personas datu aizsardzība

Komisija nodrošinās, lai kandidātu personas dati tiktu apstrādāti atbilstīgi Eiropas Parlamenta un Padomes 2000. gada 18. decembra Regulai (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (6).

---

(1)  Kandidātiem dzīves aprakstā (CV) vismaz par šiem pieciem gadiem, kuru laikā viņi ir guvuši pieredzi augsta līmeņa vadības amatā, jānorāda šāda informācija: 1) vadošo amatu nosaukums un pienākumi; 2) šajos amatos pārraudzīto darbinieku skaits; 3) pārvaldītā budžeta apjoms; un 4) hierarhisko līmeņu skaits virs šā amata un zem tā, kā arī attiecīgā amata līmeņa darbinieku skaits.

(2)  http://ec.europa.eu/languages/policy/linguistic-diversity/official-languages-eu_lv.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:LV:PDF

(4)  http://ec.europa.eu/civil_service/docs/official_policy_lv.pdf

(5)  Atlases komisija nodrošinās, ka pretendentiem, kuriem kāda no šīm valodām ir dzimtā valoda, netiks sniegta nepamatota priekšrocība.

(6)  OV L 8, 12.1.2001., 1. lpp.

---